אם אלוהים היה רוצה 
אם אלוהים היה רוצה כל כך ; הייתי אולי נולד בתנ"ך ; בין כל הנשים הזכורות לטוב ; מספר בראשית ועד הסוף ; הייתי נוגס ובתאוה ; מתפוח העץ ומחווה ; ובשביל רחל הייתי מוכן ; גם אלף שנים לעבוד את לבן ; אבל אלוהים לא רצה כל כך ; לכן את איתי ואני איתך ; אם אלוהים רק היה רוצה ; הייתי ודאי לילות וימים ; מבנותיו של לוט עושה מטעמים ; ושוק על ירך ודבש מחלב ; הייתי טועם אצל, מה שמה, רחב ; וליד הבאר פוגש את רבקה ; ולה בצואר מדביק נשיקה ; ובתנכית מאוד עתיקה ; לוחש לה: "מדאם, את אותי מדליקה" ; אבל אלוהים לא רצה כל כך ; לכן את איתי ואני איתך ; אם אלוהים רק היה רוצה ; הייתי אוהב את מיכל ורות ; ועם נעמי הולך לאיבוד ; אוהב את אסתר ובת שבע גם ; ואת הבתולה הגלילית מרים ; ובין השיחים בנחל שורק ; הייתי לילות עם דלילה צוחק ; ולה מגלה את כל סודותי ; ובה מכלה את כל כוחותי ; אבל אלוהים לא רצה כל כך ; לכן את איתי ואני איתך ; אם אלוהים רק היה רוצה ; אם אלוהים היה רוצה באמת ; אל גינת אגוז הייתי יורד ; עם השולמית משיר השירים ; זו ששדיה כשני עופרים ; אבל אלוהים שהכל יכול ; נתן לי אותך, יפתי מכל ; אז בואי אלי, תעזבי ת'מטבח ; כי את בשבילי זה כל התנ"ך ; אם אלוהים רק היה רוצה; 